

VLADA REPUBLIKE HRVATSKE

Zagreb, 30. svibnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ranka Ostojića, u vezi s postupanjem policijskih službenika interventne policije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi s postupanjem policijskih službenika interventne policije - odgovor Vlade

Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s postupanjem policijskih službenika interventne policije.

Na navedeno zastupničko pitanje Vlada Republike Hrvatske, daje sljedeći odgovor:

Provjerom opravdanosti i zakonitosti postupanja policijskih službenika u predmetnom slučaju utvrđeno je da su policijski službenici sredstva prisile uporabili sukladno odredbama članaka 82., 84. i 85. Zakona o policijskim poslovima i ovlastima (Narodne novine, br. 76/09 i 92/14, u daljnjem tekstu: Zakon) te članaka 127., 129. i 133. Pravilnika o načinu postupanja policijskih službenika (Narodne novine, br. 89/10 i 76/15, u daljnjem tekstu: Pravilnik), kao i sukladno načelu razmjernosti iz članka 5. Zakona, odnosno da su prilikom postupanja imali u vidu razmjer između ovlasti koju primjenjuju i svrhe obavljanja policijskog posla te su primijenjene policijske ovlasti kojima se u najmanjoj mogućoj mjeri zadiralo u slobode i prava čovjeka, a postigla svrha obavljanja policijskog posla.

Slijedom navedenog, načelnik Policijske uprave zagrebačke je na temelju članka 155. Pravilnika donio ocjenu da su policijski službenici opravdano i zakonito prema predmetnim osobama uporabili sredstva prisile.

Eventualno potrebna dodatna obrazloženja u vezi s pitanjem zastupnika, dat će dr. sc. Davor Božinović, ministar unutarnjih poslova.

PREDSJEDNIK

mr. sc. Andrej Plenković